lflage/wiki-talks huggingface dataset:
Spjall:Uppruni lífs

message: Hafandi hugsað málið nokkuð er ég kominn á þá skoðun að það sé rétt að flytja þetta á Upprunakenningar (líffræði), eins og ég lagði er til hér. Hvað finnst öðrum? Sjá einnig umræðuna hér Það á auðvitað eftir að endurskoða textann og bæta miklu við. Ég (og vonandi einhverjir fleiri) finn mér vonandi tíma til þess innan skamms. --Oddurv 27. febrúar 2009 kl. 18:31 (UTC)

message: Sögulega yfirlitið er svolítið villandi. Þar segir fyrst „Sjálfkviknunarkenningin er venjulega rakin til Anaxímandrosar frá Míletos sem uppi var á 6. öld f.o.t., en sú útgáfa hennar sem mest var stuðst við á miðöldum, og raunar allt fram á 19. öld var tekin saman af Aristótelesi á 4. öld f.o.t.“ og svo „Kenningnin var í grófum dráttum á þá leið að allir hlutir, jafnt dauðir sem lifandi, innihéldu lífsandann.“ En þetta er villandi. Aristóteles hélt ekki að „allir hlutir, jafnt dauðir sem lifandi, innihéldu lífsandann“; þvert á móti, einungis menn, önnur dýr og plöntur hafa lífsanda (psykke) skv. Aristótelesi. Nú er auðvitað bara sagt að Aristóteles hafi „tekið kenninguna saman“, sem á rætur að rekja til Anaxímandrosar. En það er engin heimild fyrir því að Anaxímandros hafi haldið að „allir hlutir, jafnt dauðir sem lifandi, innihéldu lífsandann“. Þetta hljómar satt að segja meira eins og hugmynd Þalesar en hann hélt ekki fram neinni hugmynd um sjálfkviknun svo vitað sé. En það er auðvitað rétt að Anaxímandros hélt fyrstur manna fram hugmynd um sjálfkviknun og þróun lífvera (ekki darwiníska þróun að vísu) svo vitað sé. --Cessator 1. mars 2009 kl. 16:17 (UTC)
replies: text: Já, það er rétt, þetta er ekki vel orðað hjá mér. Þarna átti ég reyndar frekar við pneuma en psykke, en staðhæfingin í textanum mínum á þó eiginlega betur við um það form sem sjálfkviknunarkenningin hafði tekið á sig á tímum Johns Needham og Buffons greifa. Líklega verð ég að gera aðeins betur grein fyrir kenningunni og þróun hennar. Finn vonandi tíma til þess á næstu dögum/vikum. Viðbætur, lagfæringar og athugasemdir verða að sjálfsögðu þegnar með þökkum! --Oddurv 2. mars 2009 kl. 13:06 (UTC)

text: Lagaði þetta örlítið. Annars er merkilega erfitt að reyna að segja margra alda sögu í fáeinum setningum :o) Ég man ekki eftir að hafa heyrt um að Þales hafi hugsað eitthvað um þessa hluti, en það má auðvitað vel vera. Þekking mín á forngrískri náttúruspeki er býsna brotakennd. Þetta tal um „lífsandann“ og það allt varð einkum mikilvægt á 18. öld þegar menn voru að reyna að réttlæta hvers vegna stundum „kviknaði líf“ í „dauhreinu“ seyði og stundum ekki. --Oddurv 4. maí 2009 kl. 16:17 (UTC)
thread_title:  Sögulegt yfirlit
Spjall:Njóla

message: Íslensk Wikipedia tengir greinar ekki við íslensku Wikiorðabókina? :( . Mér finnst það ekki mjög gott og ég er hrygg yfir þessu. :( --geimfyglið (:> )=| 4. mars 2009 kl. 05:57 (UTC)
replies: text: Sniðið Wikiorðabók tengir beint við íslensku Wikiorðabókina. --Akigka 4. mars 2009 kl. 08:12 (UTC)
replies: text: : Ég tengdi þetta á ensku Wikiorðabókina vegna þess að þar eru orðsifjar, andheiti, samheiti á meðan það er ekkert á íslensku Wiktionary nema það stendur að þetta sé "nafn" sem veitir lesandanum engar frekari upplýsingar. Svo er ekki til grein um "njóla" í merkinunni "nótt" á íslensku Wikiorðabókinni. --Baldur Blöndal 4. mars 2009 kl. 10:28 (UTC)
replies: text: :: Ok tek þetta aftur, það er ný búið að bæta þessum upplýsingum inn. Það er engin ástæða til að vísa á ensku Wikiorðabókina. --Baldur Blöndal 4. mars 2009 kl. 10:30 (UTC)
thread_title: Wikiorðabókin er með skilgreiningu tengda: ...
Spjall:Lofnarblóm

message: Nú er ég ekki viss, merkir orðið lofnaðarblóm og lavender bæði Lavandula angustifolia/L. spica, eða á þessi grein að fjalla um ættkvíslina Lavender? Hún tengir á ættkvíslina lavender en segist fjalla um tegundina Lavandula angustifolia. --Baldur Blöndal 11. mars 2009 kl. 22:31 (UTC)
replies: text: tja...já, skv. Stóru blómabók fjölva ;) Thvj 11. mars 2009 kl. 22:33 (UTC)
replies: text: : L. angustifolia er algengasta tegundin skilst mér, og ég held að Lofnaðarblóm eigi líklega við tegundina. Á ég ekki að bæta við þeim wiki-tenglum? --Baldur Blöndal 11. mars 2009 kl. 22:44 (UTC)
replies: text: :: Skiptir ekki, það er búið að laga þetta.  Takk Jóna --Baldur Blöndal 11. mars 2009 kl. 22:55 (UTC)
Heitir þetta ekki lofnarblóm - sbr. 257 niðurstöður úr Google og 13 á Tímarit.is á móti engum fyrir lofnaðarblóm? --Akigka 12. mars 2009 kl. 14:31 (UTC)

text: Enda er lofn íslensk kvenkenning, en lofnaður færeyska (þýðir loppinn??)... --Akigka 12. mars 2009 kl. 14:34 (UTC)

message: Lofnaðarblóm??? Er það ekki Lofnarblóm?  og svo eru hér dæmin um Lofnaðarblóm: 
* Og dæmi úr orðabók Eddu: lofnarblóm: ættkvísl (Lavandula) innan varablómaættar, lavendill, nokkrar tegundir ræktaðar sem garðplöntur, bláleit blómin gefa frá sér sterkan ilm og eru notuð í ilmjurtablöndur og snyrtivörur. 
Aldrei heyrt talað um Lofnaðarblóm. --85.197.210.44 12. mars 2009 kl. 16:30 (UTC)
replies: text: Jú, Lofnarblóm er vitaskuld rétt heiti og það hefur verið lagað! - Biðst afsökunar á þessu rugli :$ Thvj 12. mars 2009 kl. 21:08 (UTC)
thread_title:  Lofnarblóm
Spjall:Rapp

message: jú, það var nú vitað, en það þarf að setja aðeins meiri upplýingar í grein, til að hún teljist tæk á alfræðivef! Thvj 20. mars 2009 kl. 16:49 (UTC)

message: Þessi stubbur er vitleysa frá upphafi til enda og er engum til gagns. Hipp hopp greinin fjallar auk þess að mestu um rapptónlistina sem slíka. Ef það á að vera sérgrein um rapp, ætti hún þá ekki að fjalla um rapp sem fyrirbæri í tónlist?
MHKalli (spjall) 2. maí 2012 kl. 22:56 (UTC)
thread_title: Henda eða sameina?
Spjall:L-listinn

message: Ég set þessa athugasemd hér inn því ég vil ekki gera einhverjar gloríur eins og að taka þátt í einhverju breytingastríði eða vera með önnur leiðindi. Afsakið frekjuna í mér en mér líður eins og fyrsta málsgreinin í þessari grein er bara umorðaður kosningaáróður sem mér finnst hreinlega að mætti endurskrifa eða bara sleppa.
* Hvað er málið með allar þessar „gæsalappir“?
* Hvar er „hér“? –Það þarf að alþjóðavæða betur.
* Hvernig getur þetta verið framboð en ekki stjórnmálaflokkur?
Ég ætla ekki að taka af skarið sjálfur að eyða þessari málsgrein úr greininni fyrr en það hefur farið fram einhver umræða. A.m.k. ekki strax. :)
--Stefán Vignir Skarphéðinsson 24. mars 2009 kl. 18:54 (UTC)
Sæll.
Fyrsta málsgreinin var komin svona áður en ég byrjaði að bæta við.  Hún er samt ekki ósvipuð í uppsetningu og fyrsta málsgrein hjá Borgarahreyfingunni.  Ég tek þetta ekki sem kosningaáróður, en viðurkenni það að ég er einn af meðlimum framboðsins.
* Gæsalappir nota ég til þess að eitthvað sé hægt að setja um framboðið án þess að því sé eytt sem kosningaáróðri.  Beinar tilvísanir í síðu framboðsins.
* „hér“ er inni í tilvitnun.  Það á við um Ísland að sjálfsögðu.  Ef tilvitnunin stenst ekki kröfur wikipedia þá fer hún.
* Frjáls framboð hafa oft boðið fram á Íslandi, t.d. T-listinn sem var framboð óháðra í suðurkjördæmi 2003.  Ekki var um flokk að ræða þar, og oft eru ekki flokkar sem bjóða fram til sveitastjórnakosninga.
--Axel Þór Kolbeinsson 24. mars 2009 kl. 19:53 (UTC)
thread_title:  Má bjóða þér þrætuepli?
Spjall:Líftækni

message: Ég veit að nemendur eru að vinna í þessari grein og munu hún eflaust verða góð og vönduð fyrir sumarið, en það pirrar mig soldið að hafa eintómar fyrirsagnir yfir hálfa síðuna, svo ég eyði þeim hluta greinarinnar í bili (sendi nemendum það sem ég eyði í tölvupósti svo það glatist ekki), ásamt klausunni um Actavis. --Oddurv 27. mars 2009 kl. 08:21 (UTC)

message: Mér finnst fallegra að skipta fyrirtækjalistanum í dálka eins og einhver gerði. Mælir eitthvað gegn því að gera það?
replies: text: Nei, ekkert held ég. Mér finnst það líka fallegra. Sé hann er í þremur dálkum núna og lítur bara vel út. --130.208.225.129 24. apríl 2009 kl. 10:59 (UTC)
thread_title:  Fyrirtækjalistinn
Spjall:Alþingiskosningar 2009

message: Sæl öll.  Varðandi skoðannakannanir þá var ég að velta fyrir mér hvort við gætum sæst á að nota t.d. eingöngu Gallup kannanir. Annars verður líklega allt of mikið kraðak af tölulegum upplýsingum. - Ganjha 27. mars 2009 kl. 11:18 (UTC)
replies: text: Sammála því að tafla með öllum þessum upplýsingum verði fljótt torlesin. Því stendur til að láta inn línurit þannig að fylgið komi grafískt til skila. Ég nenni persónulega ekki að rýna mikið í þessar spurningakannanir til þess að meta hverjar þeirra eru ásættanlega marktækar og hverjar tæpar. Það sem stendur eftir, að mínu viti, er að fólk sér fyrirsagnir um skoðana- eða spurningakannanir, eða jafnvel bara fullyrðingar um fylgi flokkanna, og það hefur  áhrif. Ég mælist því til þess að við sýnum þessu þolinmæði og söfnum gögnum þótt þetta sé farið að líta frekar .... eh ... asnalega út. --Jabbi 27. mars 2009 kl. 15:16 (UTC)
replies: text: : Er ekki líklegt að mismunandi aðferðafræði hafi verið beytt við gerð skoðanakannananna ef mismunandi aðilar stóðu að þeim? Þá er ég hræddur um að línurit kæmi nokkuð undarlega út. --Baldur Blöndal 27. mars 2009 kl. 17:45 (UTC)
thread_title: Kannanir

message: Spurning hvort við spólum út flestum getgátum og komum greininni í sögulegt horf þar sem kosningarnar eru liðnir atburðir þó að reyndar eigi eftir að klára yfirstrikanir og ríkisstjórnarmyndun (sem væri önnur grein). --Stalfur 26. apríl 2009 kl. 16:41 (UTC)
replies: text: Það þarf auðvitað að snúa greininni í þátíð en það mætti kannski halda könnununum í sér kafla. Það er þannig séð fróðlegt að sjá hvernig fylgið sveiflaðist fyrir kosningar. --Cessator 26. apríl 2009 kl. 17:08 (UTC)
thread_title:  Fortíðarvæða
Spjall:Inúítar

message: það er ú í inúíti

message: Það segir í greininni að Yúpíkar séu ekki Inúítar, en samt er áfram gert samasemmerki á milli Eskimóa og Ínúíta sem er kolrangt. Með öðrum orðum, það eru til Eskimóar sem heyra ekki til Ínúíta, sem og eru Júpíkar. "Maður" heitir "yuk" hjá Júpíkum (yupik - "ekta maður"), en ekki "inuk" (ft. inuit) eins og hjá Ínúítum. Það var líka til 3ja afbrigði Eskimóa, Sireniki, sem bjuggu í Tjúkotka en tungumál þeirra dó út fyrir 20-30 árum og þeir blönduðust saman við Yúpíka og Tjúkta. (Það eru greinilega engir Ínúítar í Rússlandi).
Sem sagt, ekki eru allir Eskimóar Inúítar og það væri gott að gera einstaka grein um Eskimóa (Ínúítar + Júpíkar + Sireniki✝) án áframsendingar á Ínúíta-greinina.
P.S. Júpíkar kalla sig gjarnan Eskimóa og ólíkt Ínúítum líta ekki á þetta heiti sem móðgun.
P.P.S. Núverandi Thule-ínúítar hafa engin sérstök tengsl við Júpíka, enda eru afkomendur kanadísku ínúítanna.
thread_title:  Ekki eru allir Eskimóar Ínúítar!
Spjall:Landakort

message: Flestir þekkja...??? er tekið svona til orða í alfræðiorðabókum. --89.160.136.166 12. apríl 2009 kl. 11:56 (UTC)
replies: text: Það er satt, ég reyndi að umorða þetta smá en ég er samt ekki ánægður með þetta. --Baldur Blöndal 12. apríl 2009 kl. 12:05 (UTC)

message: Ég vil stinga upp á því að Kort verði gert að aðgreiningarsíðu. Landakort er alls ekki það fyrsta sem mér dettur í hug þegar ég heyri orðið, heldur fremur heillaóskakort, spil, eða póstkort. --Akigka 28. ágúst 2011 kl. 13:28 (UTC)
thread_title: Kort
Spjall:Súludans

message: Mér finnst menn frekar duglegir við að apa eftir ómögulegum netfréttamönnum sem setja eigin vangaveltur sem sjaldnast standa röklega hugsun. Fátt er verra en að renna yfir nokkrar fréttir mbl.is og sjá þar hugsanavillur, ambögur og þýðingavillur sem menn bæta svo við frá eigin hjarta.
Klausan hér um feminista verður að vísa á eitthvað ákveðið dæmi, eru þetta allir feministar? Hverjir eru feministar? Er þarna í raun ekki verið að ræða um baráttumál Feministafélags Íslands, sem er ekki samnefnari fyrir feminista?
Þetta er líkast því að setja við grein um þrælahald að hvítir menn séu ekki allir á eitt sáttir um afnám þess, þegar þar er um að ræða einstaklega þröngan hóp sem enn berst fyrir þrælahaldi. Standardinn hérna er að droppa mikið niður hvað factual efni varðar. --Stalfur 12. apríl 2009 kl. 16:13 (UTC)
replies: text: Það er náttúrlega ekki auðvelt að fjalla um ályktanir femínista gegn mansali, sem flestar eru samhengislaust og órökstutt rugl, en ég fellst á að klausan um það eigi ekki heima í þessari grein. :( Thvj 12. apríl 2009 kl. 17:05 (UTC)
thread_title: Femínistar og bann við súludansi
Spjall:Styrkjamálið

message: Greinin var sett saman í milum flýti. Vinsamlegast, farið vel í gegnum greinina og bætið eftir þörfum !! Thvj 15. apríl 2009 kl. 19:04 (UTC)
replies: text: Það þarf alla vegana að færa greinina, bæta við einhverju eins og "...sjálfstæðisflokksins", "á Íslandi" eða "á Íslandi 2009" (þar sem þetta kom upp þetta árið). Hvað um "Styrkjataka Sjálfstæðisflokksins árið 2009"? --Baldur Blöndal 15. apríl 2009 kl. 19:26 (UTC)
replies: text: : Þarf það samt? Er eitthvert annað styrkjamál? --Cessator 16. apríl 2009 kl. 00:02 (UTC)
replies: text: ::Þetta hefur verið kallað styrkjamálið í fjölmiðlum. Og þetta á ekki aðeins við Sjálfstæðisflokkinn, heldur alla flokka nema VG, Borgarahreyfinguna og Frjálslynda. --85.197.210.44 16. apríl 2009 kl. 01:02 (UTC)

message: Set þetta hérna - gott til heimilda. 
* Ríkisendurskoðun birtir upplýsingar um framlög til stjórnmálaflokkanna 2007; af Eyjunni 2009
* Harmar að Sjálfstæðisflokkurinn hafi tekið við framlögum frá Neyðarlínunni; af Vísi 2009
* Fékk 30 milljónir frá FL Group 2006, 3 dögum áður en styrkjahámark tók gildi; af Eyjunni 2009
* Sjálfstæðisflokkurinn fékk einnig 25 milljóna króna styrk frá Landsbanka. Endurgreiðir styrkina; af Eyjunni 8.04.2009
* Landsbankinn styrkti Sjálfstæðismenn um 25 milljónir; af Vísi.is 08.04.2009
* Geir segist bera ábyrgðina; af Mbl.is 08.04 2009
* Bjarni Benediktsson: Risastyrkur ekki tengdur REI; af Vísi.is 08.04.2009
* Ábyrgð Geirs stórjókst á sjö mínútum; af Vísi.is 08.04.2009
* Guðlaugur Þór hafði forgöngu um styrkina; af Mbl.is 09.04 2009
* Hafði ekki milligöngu um styrkinn; af Rúv.is 09.04.2009
* „Það logar allt stafnanna á milli“; af Mbl.is 09.04.2009
* Kjartan Gunnarsson fer undan í flæmingi; af Vísi.is 09.04.2009
* Sjálfstæðismenn opna bókhald: 81 milljón frá níu fyrirtækjum; 10.04.2009
* 10 fyrirtæki veittu yfir 1 milljón; af Vísi.is 10.04.2009
* Kjartan vissi um styrkina; af Vísi.is 11.04.2009
* Styrkir banka til flokkanna á borði rannsóknarnefndar Alþingis um bankahrunið; af Eyjunni.is 11.04.2009
* Þorsteinn í Kók hafði milligöngu um styrk frá FL Group og Steinþór Gunnarsson frá Landsbankanum; af VB.is 11.04.2009
* Guðlaugur Þór hvatti varaformann FL Group og yfirmann verðbréfa í Landsbanka til að styrkja flokkinn; af Eyjunni.is 11.04.2009
* Telur að Kjartan hafi vitað af risastyrkjum; af Vísi.is 11.04.2009
* Þáði styrki þrátt fyrir tortyggni; af Rúv.is 11.04.2009
* Segjast hafa aflað styrkjanna; af Rúv.is 11.04.2009
* Landsbankastyrkur Sjálfstæðisflokksins líklega ólöglegur; af Vísi.is 13.04.2009
* Var í beinu sambandi við bankastjóra; af Mbl.is 14.04.2009
* Heiður Sjálfstæðisflokksins og ofurstyrkir. 12.4.2009 af vef Björns Bjarnasonar
* Styrkjamál Sjálfstæðisflokksins í hnotskurn; af Vísi.is 16.04.2009
--89.160.136.166 9. apríl 2009 kl. 10:12 (UTC)
thread_title:  Styrkirnir
Spjall:Nemendur Verkfræði- og Náttúruvísindasvið Háskóla Íslands

message: það væri kannski sniðugt að setja nemendafélögin við sína deild

message: *Raunvera: Hagsmunafélag stúdenta við raunvísindadeild ( 430406-0860 ) (óvirkt)
*Fjallið: Nemendur í jarð-, land- og ferðamálafræði
*Haxi: Nemendur í líffræði
*Hvarf: Nemendur í efna-, efnaverk- og lífefnafræði
*Komplex: Félag framhaldsnema í efnafræði og lífefnafræði
*Stigull: Nemendur í stærðfræði og eðlisfræði
*Naglarnir: Félag nemenda í umhverfis- og byggingarverkfræði 
*Nörd: Félag nemenda í tölvunarfræði
*Vélin: Félag nemenda í véla- og iðnaðarverkfræði
*Vír: Félag nemenda í rafmagns- og tölvuverkfræði
thread_title:  Félög á grunnstigi 

message: * Komplex, félag framhaldsnema í efna- og lífefnafræði við HÍ ( 581007-3610 ) http://nemendafelog.hi.is/Komplex/
* Folda: Nemendur í framhaldsnámi í jarð-, land-, ferðamála- og jarðeðlisfræði ( 490106-2000 ) (http://www.folda.hi.is/)
* Felix, hagsmunafélag framhaldsnema í líffræði / Félag framhaldsnema í líffr HÍ ( 681002-3670 ) http://felixblogg.blogspot.com/
* Helix, hagsmunafélag framhaldsnema í sameindalíffræði. ( ? ) (eingin heimasíða fannst)
* Gaia, félag framhaldsnema í umhverfis og auðlindafrædi / "Environment and Natural Resources" ( ? ) http://nemendafelog.hi.is/Gaia/
* Flóki, Félag framhaldsnema í landfræði og ferðamálafræði við Háskóla Íslands. (?) (eingin heimasíða fannst)
* Heron: félag meistara- og doktorsnema (eingin heimasíða fannst) 
* Maximus, fél meistaranem vél/iðn ( 700902-3310 ) (eingin heimasíða fannst) (óvirkt?)
* Hamarinn,fél meistaran.umhv/by. ( 551002-3570 ) (eingin heimasíða fannst) (óvirkt?)
* Hagsmunafél doktorsnem verkfrd ( 601202-3440 ) (eingin heimasíða fannst) (óvirkt?)
replies: text: Alla vega er líklegt að það þurfi að skipta um titil á greininni því að nemendur tiltekinnar deildar í tilteknum háskóla eru varla markvert efni. --Cessator 21. apríl 2009 kl. 15:39 (UTC)
thread_title:  Félög á framhaldsstigi
Spjall:Sogið

message: Árið 1905 eru tvö stórfljót brúuð, Jökulsá í Axarfirði og Sogið. Hannes Hafstein var þá orðinn ráðherra og flutti vígsluræðu við Sogsbrúna. Hann benti á, að þegar tekist hefði að brúa Ölfusá, hefði sá sigur rutt öðrum sigrum braut. Hann sagði:: 
replies: text: Hrakspárnar og grýlurnar urðu að reyk. Sönnunin fyrir mætti vorum til slíkra framkvæmda var fengin úr stáli og steini. Við það urðu þess konar fyrirtæki viðráðanlegri í hugum manna, ofureflið ekki eins geigvænlegt, kostnaður og erfiðismunir ekki eins ókleifir, sigurvonir ríkari yfir því, sem áður var talið ósigrandi. í stuttu máli: Það vakti mönnum hug. En „hugur ræður hálfum sigri", eins og menn vita. „Hálfur er auður und hvötum"." --89.160.147.231 21. apríl 2009 kl. 16:58 (UTC)
thread_title:  Ágætt til heimilda, þegar skrifuð verður grein um Sogsbrúna
Spjall:Sjávarútvegur

message: Á ensku er IW :en:Commercial fishing og :en:Fishing industry. Ekki svo gott að sjá hvort á frekar við. --Jabbi 22. apríl 2009 kl. 18:06 (UTC)
replies: text: Er ekki Fishing industry víðtækara? Felur t.d. líka í sér fiskverkun. Commercial fishing virðist fjalla fyrst og fremst um veiðarnar (en í atvinnuskyni til aðgreiningar frá sportveiði). Ég held að Fishing industry eigi því betur við. --Cessator 22. apríl 2009 kl. 18:13 (UTC)
Ég breytti úr Commercial fishing í Fishing industry, þar sem mér fannst það eiga betur við. Er að læra sjávarútvegsfræði og tel mig vel dómbæra á það :)HVN01 22. apríl 2009 kl. 20:18 (UTC)
thread_title: IW
Spjall:Sindurefni

message: Orðabankinn gefur upp efnisstofn eða sameindastofn fyrir þetta... --Akigka 23. apríl 2009 kl. 22:25 (UTC)
replies: text: Þau hljóma óneitanlega betur. Veit einhver hvort þessi orð eru í notkun? --Cessator 23. apríl 2009 kl. 22:39 (UTC)

message: Samkvæmt ensk-íslenskri orðabók kallast free radicals á íslensku sindurefni. Sömuleiðis með stóru tölvuorðabókina. Að nota slettuna radikalar er ljót málnotkun.
thread_title:  Sindurefni!
Spjall:Þjóðvaki

message: Ég tók skjáskot úr Þjóðvakablaðinu (sérblað sem fylgdi Mbl.) af merkinu og snurfusaði pínu til, ef einhver vektor-fær treystir sér til þess að gera .svg útgáfu af merkinu þá væri það snilld. --Stalfur 5. nóvember 2009 kl. 11:23 (UTC)
thread_title:  Merkið 

thread_title:  Ómerktar tilvitnanir
Spjall:Pepsideildin

message: Hvaðan í ósköpunum hefur þetta verið afritað? Hendum við þessu eða hvað? --Jabbi 28. apríl 2009 kl. 01:30 (UTC)
replies: text: Ég mæli með að við hættum að nota heitin „Styrktaraðili“-deildin á greinarnar um deildir og notum frekar raunverulegt nafn (Úrvalsdeild karla í knattspyrnu) því það er bara vesen að vera að flytja þær til í hvert sinn sem kemur nýr styrktaraðili. Svo er þetta líka óbein auglýsing, og ekki gefur Wikipedia mikið fyrir auglýsingar. no.wiki hefur farið þessa leið (dæmi þar sem styrktaraðilanafnið kemur bara fram í inngangi en ekki greinarheiti, umræður). En svo er auðvitað hægt að deila um hvað er mest notaða nafnið; Landsbankadeildin, Pepsídeildin eða Úrvalsdeild karla í knattspyrnu. — Jóna Þórunn 28. apríl 2009 kl. 10:38 (UTC)
thread_title:  Afritað? 

message: Minnisblað - ítarlegur samanburður á greinunum pepsídeildin og pepsídeild karla:
uppsetning töflu í kaflanum Meistarasaga er einfaldari í greininni pepsídeildin
mismunur á prósentutölum undir kaflanum Tölfræði - Sigursælustu lið deildarinnar
Uppfærðar tölur undir þáttaka félaga í pepsídeild karla
mismunur á prósentutölu undir kaflanum föll, uppfærðar tölur í pepsídeild karla
mismunur á prósentutölu undir kaflanum bæir, uppfærðar tölur í pepsídeild karla
Mismunandi Interwiki tenglar
--Snaevar 27. október 2010 kl. 00:10 (UTC)
thread_title:  samanburður við pepsídeild karla
Spjall:Björgólfur Thor Björgólfsson

message: Samkvæmt þessari grein þá er einsog ekkert hafi gerst, ekkert bankahrun orðið...--85.197.210.44 28. apríl 2009 kl. 15:58 (UTC)
replies: text: Það þarf greinilega að uppfæra aðeins. Sjálfboðaliði? --Stalfur 31. júlí 2009 kl. 18:26 (UTC)
thread_title:  Bankahrunið
Spjall:Svínaflensufaraldurinn 2009

message: Set þetta hérna ef einhver vill nota þetta: 
* Pauling Nóbelshafi um svínaflensu: Vill gefa C-vítamín í stað bóluefnis; grein í Morgunblaðinu 1976 
* Svínainflúensan: of mikið gert úr litlu - eða öfugt?; grein í Morgunblaðinu 1976
* Svínainflúensan: Enn er óvíst um ónæmisaðgerirnar; grein í Morgunblaðinu 1976
* Svínainflúensan: Hefði kostað 50.000 mannslíf - ef ekki hefði verið bólusett í USA; grein í Morgunblaðinu 1976
* Umfangsmesta bólusetning í Bandaríkjunum hafin; grein í Morgunblaðinu 1976
--85.197.210.44 29. apríl 2009 kl. 11:57 (UTC)

thread_title:  File:H1N1 Norway.svg 

thread_title: File:H1N1 Norway by confirmed cases.svg
Spjall:GNOME

message: Ég held að GNOME sé skjáborðsumhverfi frekar en gluggakerfi (eða gluggaumhverfi) ), sbr. desktop environment (GNOME er nefnt, en íslenzkað „skjáborðsumhverfi“)—en hafi Metacity sem gluggakerfi (eða gluggaumhverfi)—en greinin tekur fram að GNOME sé gluggakerfi. Breyti þessu innan skamms, en er kannski ástæða fyrir þessu? — SvartManræðaframlög hinn 29. apríl 2009 kl. 21:40 (UTC)
replies: text: Hugmyndin hefur líklega verið sú að nota gluggaumhverfi sem þýðingu á desktop environment (sbr. greinina Xfce). Ég gerði það hins vegar að tilvísun á gluggakerfi sem þýðir að þetta er orðið rangt. --Akigka 30. apríl 2009 kl. 00:17 (UTC)
replies: text: :Mér finnst gluggaumhverfi reyndar hljóma betur þegar maður spáir svona aðeins í það,  (það tekur mig líka lengri tíma að segja skjáborðsumhverfi) en það skiptir nú kannski ekki öllu máli. En við verðum að sættast á annað hvors, en mér finnst að það ætti kannski að vera gluggaumhverfi frekar en skjáborðsumhverfi. Það er líka erfiðara að sjá hvað skjáborðsumhverfi þýðir, a.m.k. heldur en gluggaumhverfi-nema m-r ruglist á því og gluggakerfi. En gluggakerfi og -stjóri eru fín eins og þau eru. — ræða v. SvartMan (framlög) hinn 2. maí 2009 kl. 15:41 (UTC)
thread_title:  Skjáborðs– eða gluggaumhverfi/kerfi
Flokkaspjall:Fylki í Bandaríkjunum

message: Ensk-íslensk orðabók Máls og Menningar frá 1999 segir að "state" þýði "ríki", en ekki fylki.  Wikipedia mætti vera meira leiðandi í að segja rétt frá og því þarf að gera breytingar á allflestum greinum sem fjalla um Bandaríkin.  Málið er nefnilega það að landið heitir jú "Bandaríkin" en ekki "Bandafylkin" --Siggi 2. maí 2009 kl. 17:37 (UTC)
replies: text: Það er nú samt rótgróin hefð að tala um fylki Bandaríkjanna nema í samsettum orðum. Eða að minnsta kosti er sú hefð til líka samhliða því að tala um ríki. Svo að það er eiginlega ekki hægt að segja að það sé rangt að segja t.d. „fylkin Bandaríkjanna eru fimmtíu“ o.s.frv. --Cessator 2. maí 2009 kl. 17:43 (UTC)
thread_title:  Fylki/Ríki